Dirigenter. Kirkemøte.

Direktøren nevner krigen i Gaza i sitt dokument Utfordringsbilde.

Flere har nevnt det i denne debatten.

Bildene og fortellingene fra Gaza er ubeskrivelige.

Hva gjør kirken? Hører jeg spørsmål om ofte. Og også oftere anklager om at vestens kirker er tause om palestinernes situasjon både på Gaza og på Vestbredden.

Som leder i Mellomkirkelig råd ønsker jeg å si litt om det. Dette som en opplysning til Kirkemøtet.

Mange av Kirkene i vesten er nok ikke helt tause, men vi jobber kanskje på en måte som av og til  er litt usynlig. Blant annet ved å besøke vår palestinke lutherske søsterkirke  ELCJHL og ved å be for dem. Dette er noe ELCJHL selv har bedt oss om å gjøre. Antallet kristne i Midtøsten blir lavere og lavere. De som fremdeles er der, er en presset minoritet og trenger sine trossøsken - og vi trenger dem.

MKR er med å sender ledsagere til ledsagerprogrammet, og en diakon fra Oslo kom nylig hjem fra et 3 månedsrs langt solidaritetsoppdrag.

Vi jobber med å få til støtte til kirkens viktige skolearbeid på Vestbredden.

I

Vi har sendt over godt over en million kroner fra kollekt i norske menigheter, inkludert noen av MKR sine egne midler til søsterkirker.

Vi jobber også på bakken i både i Gaza og på Vestbredden gjennom våre samarbeidspartnere som f.eks. Kirkens Nødhjelp.

Gjennom KN og LVF støtter vi Al Ahli Anglikanske sykeus i Gaza, som har vært utsatt for bomber fem ganger, men gjør en fantastisk jobb under umenneskelige vilkår.

I 2024 kom MKR med en uttalelse om krigen på Gaza**. Der krevde MKR**

* **umiddelbar våpenhvile**
* **tilstrekkelig humanitær støtte**
* **frigivelse av israelske gisler og vilkårlig fengslede palestinere**
* **respekt for internasjonal rett og menneskerettigheter**

Vi avslutter vår uttalelse med å si:

Det avgjørende er løsninger som sikrer demokrati og rettstat for alle borgere i området, og at all diskriminerende lovgivning og praksis som strider mot menneskerettighetene, avvikles.

Jeg anbefaler kirkemøtet å søke opp Strategiplan for MKRs engasjement i Israel

og Palestina. Der vil dere kunne få nyttig informasjon, og også en lengre utgreiing av blant annet tema økonomisk samhandling med israelske bosettere og om å investere i økonomi som opprettholder okkupasjonen.

*Jeg tenkte det kunne være bra for Kirkemøtet og være klar over noe av det vi jobber med og gjør på dette feltet.*

*Spørsmålet nå er hva mer kan vi gjøre? Kan vi rope høyere? Kan kirkens røst heves ytterligere i det offentlige rom? Og kan Kirkemøtet foreta seg noe i sakens anledning? En åpning for en uttalelse ligger i behandlingen av saken Utfordringsbildet. Kyrie eleison.*

Kristine